<classify> WAZIRI wa Nchi Ofi si ya Rais, Menejimenti ya Utumishi wa Umma na Utawala Bora, George Mkuchika amewataka wakurugenzi na maofi sa utumishi kutowazungusha watumishi wastaafu wanapofuatilia kiinua mgongo na mafao yao.Mkuchika alitoa rai hiyo juzi akizungumza na watumishi wa umma kwa lengo la kusikiliza kero na changamoto mbalimbali zinazowakabili. Alisema baadhi ya wakurugenzi wamekuwa na tabia ya kuwacheleweshea watumishi hao wastaafu taarifa zao za utumishi wa umma ili waweze kulipwa kiinua mgongo chao haraka.Nachukizwa na baadhi ya wakurugenzi na maofisa utumishi kutopitisha barua na nyaraka za watumishi na kuzificha kabatini, alisema.Mkuchika alisema tangu serikali ya awamu ya tano iingie madarakani sifa za watumishi zimepanda baada ya kuondoa watumishi hewa pamoja na kudhibiti vitendo vya rushwa.Akichangia hoja katika mkutano huo, mmoja wa watumishi wa Halmashauri ya Wilaya ya Namtumbo, Salumu Msoma alisema watumishi hao wana changamoto ya kutolipwa fedha za uhamisho, kukaimu na kutopanda madaraja.Msoma alisema mpaka sasa watumishi 286 wa halmashauri hiyo ya Wilaya ya Namtumbo wameshindwa kupandishwa madaraja wakati wamefanya kazi kwa kipindi cha muda mrefu.  <topic>: kitaifa 